Diari Oficial de la Generalitat Valenciana


Sumari del DOGV 6025, del 01-06-2009 (2009/5923)

RESOLUCIÓ de 18 de maig de 2009, de la secretària autonòmica de Justícia, per la qual s'acorda inscriure la baixa, en el Registre de Fundacions de la Comunitat Valenciana, de la Fundació Centro Internacional de Mujeres del Mediterráneo. Fundació de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5923


Data del document
:   18-05-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 18 de maig de 2009, de la secretària autonòmica de Justícia, per la qual s'acorda inscriure la baixa, en el Registre de Fundacions de la Comunitat Valenciana, de la Fundació Centro Internacional de Mujeres del Mediterráneo. Fundació de la Comunitat Valenciana. [2009/5923]  
Vist l'expedient de baixa de registral de la Fundació Centro Internacional de Mujeres Mediterráneo. Fundació de la Comunitat Valenciana, resulten els següents  
Fets  
Primer. La Fundació es va inscriure per Resolució del secretari general de la Conselleria de Presidència, de data 22 de juliol de 1999, amb el número 321(V).  
Segon. Per mitjà d'un escrit de data 28 de desembre de 2007, la Fundació va sol·licitar, del Protectorat de Fundacions de la Comunitat Valenciana, la ratificació de l'acord d'extinció i liquidació de la Fundació, presa en la reunió del Patronat de data 27 de desembre de 2007. El Patronat de la Fundació va acordar, així mateix, en l'esmentada reunió, aprovar designar, com a destinatari del patrimoni de la Fundació, la Fundació de la Comunitat Valenciana. Frente a la Discriminación y a los Malos Tratos Tolerància Cero. L'acord d'extinció liquidació i adjudicació dels béns resultants, va ser elevat a escriptura pública en data 3 de novembre de 2008, davant del Notari del Col·legi de València, Carlos Pascual de Miguel, amb número de protocol 4.196.   
Tercer. Que per Resolució de data 5 de febrer de 2009, de la consellera de Justícia i Administracions Públiques, es va resoldre ratificar l'acord d'extinció adoptat pel Patronat de la Fundació Centro Internacional de Mujeres del Mediterráneo. Fundació de la Comunitat Valenciana, i els tràmits de liquidació i adjudicació. Així mateix, es va resoldre inscriure en el Registre de Fundacions de la Comunitat Valenciana l'extinció i la tramitació de liquidació de la Fundació.  
Quart. Que per mitjà d'un escrit, de data 12 de novembre de 2008, segons registre d'entrada, la Fundació Centro Internacional de Mujeres del Mediterráneo. Fundació de la Comunitat Valenciana, va sol·licitar la baixa registral en el Registre de Fundacions de la Comunitat Valenciana.  
Fonaments de dret  
Primer. L'article 13 del Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 122/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana s'exerceix per la Conselleria competent en matèria de Fundacions, i que li correspon al conseller/a la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent, per delegació, per a conéixer i resoldre el present expedient, en virtut del que disposa l'Orde de 22 d'octubre de 2007, de la Conselleria de Justícia i Administracions Públiques, sobre delegació de l'exercici de competències en la Secretaria Autonòmica de Justícia (DOCV de 21 de novembre de 2007, núm. 5644).  
Quart. Declarada l'extinció de la Fundació per compliment dels fins fundacionals i conclòs el procediment de liquidació d'aquesta, d'acord amb la resolució esmentada en l'antecedent de fet tercer de la present resolució, i acreditada l'entrega del romanent a l'entitat Fundació de la Comunitat Valenciana Frente a la Discriminación y a los Malos Tratos Tolerancia Cero, resulta procedent donar de baixa en el Registre de Fundacions de la Comunitat Valenciana la Fundació Centro Internacional de Mujeres del Mediterráneo. Fundació de la Comunitat Valenciana, en relació amb l'article 40.4 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, i a l'empara del que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
Vistos els preceptes legals citats i la resta de generals de pertinent aplicació, resolc:  
Inscriure la baixa, en el Registre de Fundacions de la Comunitat Valenciana, de la Fundació Centro Internacional de Mujeres del Mediterráneo. Fundació de la Comunitat Valenciana.  
València, 18 de maig de 2009.- La secretària autonòmica de Justícia, p. a., el director general de Justícia i Menor: Antonio Gastaldi Mateo.